stanford-oval/wikipedia huggingface dataset:
מעין ליבמן שרון
הערות שוליים

↑  Water Bears Trailer, וימאו
↑  And What Could Have Been, וימאו
↑  The Butterfly Effect - Trailer / by Maayan Liebman-Sharon, Co-dancer: Itamar Galina, וימאו
↑  IT’S ALL GOOD by: Maayan Liebman-Sharon, Collaborating Dancers: Yulia Mejetskaya, Uri Dicker, Eyal Bromberg, וימאו
↑  Trailer Fear of Heights - by Maayan Liebman-Sharon, וימאו
↑  Empty Skies Trailer, יוטיוב
↑  A nap in/across from Parliament - brief שנ”צ ב/מול הכנסת - תקציר, באתר וימאו
↑  ברנד, ג'וי, מאתחלת מקום: אפרת רובין אוצרת מחול נגיש המגיב למגפה, באתר פורטפוליו, ‏8.11.2021
↑  Heavily Ever After Trailer, וימאו
↑  עידית סוסליק, כרוניקות גופניות של סמלי תרבות, באתר העין העכשווית, ‏2 ביולי 2019
↑  Arctica Trailer, וימאו
↑  Jamaah (2018), וימאו
↑  E-Sheket / 116 Reasons, יוטיוב
↑  עמית אשל‏, מירושלים יצאה הבשורה: כשאולמות מופעי המחול התפוצצו מגאווה, באתר וואלה, 11 בדצמבר 2017
↑  לנקינסקי, אורי, The science of dance, ג'רוסלם פוסט, ‏20.12.16
↑  מאיה נחום שחל, ריקוד המיקרוסקופ, באתר כלכליסט, 4 בספטמבר 2016
↑  ברפמן, אורה, רובי אדלמן: על פרויקט 'ננו ארט', באתר ריקודיבור, ‏28.1.16.
↑  HaShuka_Trailer, וימאו
↑  Hamsa Hamsa Hamsa, יוטיוב
↑  Moving Shadow צל עובר, באתר יוטיוב
״הכל טוב״, צילום: נטשה שחנס
״פחד גבהים״, צילום: נטשה שחנס
״Heavily Ever After״, צילום: נטשה שחנס
״ארקטיקה״, צילום: נטשה שחנס
דרו פרגוסון

אנדרסון דרו פרגוסון החמישי (באנגלית: Anderson Drew Ferguson IV; נולד ב-15 בנובמבר 1966) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השלישי של מדינת ג'ורג'יה בין השנים 2017–2025. מחוז קונגרס זה משתרך מפרווריה הדרומיים של אטלנטה לפרוורים הצפוניים של קולומבוס. פרגוסון, חבר המפלגה הרפובליקנית, כיהן טרם היבחרו אל הקונגרס האמריקאי כראש עיריית וסט פוינט.
ביוגרפיה

פרגוסון נולד בעיר ואלי (Valley) שבמזרח אלבמה. הוא בוגר אוניברסיטת ג'ורג'יה והמכללה הרפואית של ג'ורג'יה, שהיא חלק מאוניברסיטה אוגוסטה. טרם כניסתו לפוליטיקה של ארצות הברית היה פרגוסון רופא שיניים משפחתי במרפאה בבעלותו. הוא היה חבר במועצת העירייה של וסט פוינט, ולאחר מכן כיהן כראש העיר מ-2008 ועד 2016, אז התפטר כדי להתמקד במסע הבחירות שלו אל בית הנבחרים של ארצות הברית.
בבחירות 2016, פרגוסון התמודד על ייצוג מחוז הקונגרס השלישי של ג'ורג'יה בבית הנבחרים של ארצות הברית. נציג המחוז המכהן, לין וסטמורלנד (אנ'), פרש מהחיים הציבוריים. בבחירות המקדימות שהתקיימו במפלגה הרפובליקנית – התחרות האמיתית במעוז רפובליקני זה – ניצב בפני חבר הסנאט של ג'ורג'יה מייק קריין. משאף אחד מהם לא גרף לפחות 50% מהקולות, נכפה עליהם סיבוב שני (Runoff), זאת לאחר ששניהם קיבלו כל אחד 27% מהקולות ופער של מאה קולות בלבד הפריד ביניהם. ב-26 ביולי 2016 גבר פרגוסון על קריין עם 54% מהקולות. ביום הבחירות הכלליות בנובמובר, ניצח פרגוסון את אנג'לה פנדלי, מועמדת המפלגה הדמוקרטית, וגרף 68% מקולות הבוחרים
בהתמודדותו אל הקונגרס ב-2016, מיקד פרגוסון את מצע הבחירות שלו על ביטחון לאומי בגבולות, חיסול המדינה האסלאמית וחיזוק הכוחות המיוחדים של צבא ארצות הברית, החלפת מס ההכנסה במס שטוח, ביטול חוק הגנת החולה וטיפול בר השגה ותמיכה בתיקון לחוקת ארצות הברית שיגביל את תקופות הכהונה בקונגרס. פרגוסון הושבע לתפקידו ב-3 בינואר 2017, עם התכנסות הקונגרס ה-115 של ארצות הברית.
בנובמבר 2018, לאחר שנבחר מחדש בבחירות האמצע באותו החדש, מונה פרגוסון בידי סטיב סקליס לסגן המצליף הראשי בסיעה הרפובליקנית בבית הנבחרים. תפקיד זה מהווה אבן דרך היסטורית לתפקידים בכירים יותר בסיעה הרפובליקנית. לדוגמה, מנהיג הרוב העתידי אריק קנטור ומנהיג מיעוט הבית הנוכחי קווין מקארתי שימשו פעם כסגן הראשי. פרגוסון חתם על התובענה הייצוגית שביקשה לבטל את תוצאות הבחירות לנשיאות ארצות הברית 2020, אחד מארבעה נציגי ג'ורג'יה בקונגרס שעשו זאת. בית המשפט העליון של ארצות הברית דחה את התביעה ב-11 בדצמבר 2020. המיזם "Vote Smart" מדווח כי סקירת עמדותיו השמרניות העניקה לפרגוסון הערכה בת 55%.
ב-14 בדצמבר 2023 הודיע פרגוסון כי לא יתמודד לתקופת כהונה נוספת בבחירות 2024 על מנת לבלות יותר זמן עם משפחתו.
הערות שוליים

↑  Conservative Showdown for Congress in 3rd, באתר ATLANTA JEWISH TIMES‏, 14 ביולי 2016 (באנגלית)
↑  לורן פרנץ', Georgia Republican Rep. Lynn Westmoreland to retire, באתר פוליטיקו, 7 בינואר 2016 (באנגלית)
↑  תמר הלרמן, Chamber of Commerce-backed Drew Ferguson wins 3rd District GOP runoff, באתר The Atlanta Journal-Constitution‏, 26 ביולי 2016 (באנגלית)
↑  Georgia U.S. House 3rd District Results: Drew Ferguson Wins, באתר הניו יורק טיימס, 1 באוגוסט 2017 (באנגלית)
↑  סטיבן פולר, After Trump Loss, Georgia Republicans Attack Voting Systems They Enacted, באתר GPB News‏, 11 בדצמבר 2020 (באנגלית)
↑  ניקולס וו, Drew Ferguson and Wiley Nickel won't seek reelection to their House seats, באתר פוליטיקו, 14 בדצמבר 2023 (באנגלית)
| --- | --- |
בקרת זהויות :  US Congress: F000465 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דרו פרגוסון".
מריאל המינגוויי

| --- | --- |

מריאל המינגוויי, 2006
 לידה:  22 בנובמבר 1961 (בת 63) מיל ואלי, ארצות הברית 
 שם לידה:  Mariel Hadley Hemingway 
 מדינה:  ארצות הברית 
 תקופת הפעילות:  מ-1976 
 מקום לימודים:  אוניברסיטת בוסטון 
 צאצאים:  Langley Fox Hemingway, בפסקה זו רשומה אחת נוספת שטרם תורגמה 
 http://www.marielhemingway.com
 פרופיל ב-IMDb
 
מריאל האדלי המינגוויי (באנגלית: Mariel Hadley Hemingway; נולדה ב-22 בנובמבר 1961) היא שחקנית קולנוע וסופרת אמריקאית. מועמדת לשני פרסי גלובוס הזהב ופרס אוסקר לשחקנית המשנה הטובה ביותר לשנת 1979 על תפקידה בסרטו של וודי אלן " מנהטן".
ביוגרפיה

המינגוויי נולדה בעמק מיל שבקליפורניה, בתם של מיירה לואיס ושל הסופר ג'ק המינגוויי.
המינגוויי היא נכדתו של העיתונאי והסופר ארנסט המינגוויי שהתאבד כארבעה חודשים לפני שנולדה.
אחותה הגדולה השחקנית מרגו המינגוויי התאבדה אף היא בשנת 1996. נקראה על שם עיר מריאל שבקובה, בה ביקרו אביה וסבה. גדלה בעיר קטצ'ום שבאיידהו, בניו יורק ובלוס אנג'לס.
להמינגוויי שני ילדים, הדוגמנית-שחקנית דרי המינגוויי ולנגלי פוקס מהגרוש שלה, הבמאי סטפאן כריסמן.
המינגוויי היא גם סופרת, פרסמה שני ספרים:
" Finding My Balance: A Memoir" ו" Mariel Hemingway's Healthy Living from the Inside Out: Every Woman's Guide to Real Beauty, Renewed Energy, and a Radiant Life".
ביוגרפיה > משחק

את הופעתה הראשונה בקולנוע עשתה לצידה של אחותה מרגו המינגוויי בדרמת המתח "ליפסטיק" והייתה מועמדת לפרס גלובוס הזהב לפריצת השנה.
בשנת 1979 בהיותה בת 16 הייתה המינגוויי מועמדת לפרס אוסקר לשחקנית המשנה הטובה ביותר ולפרס באפט"א על הופעתה בקומדיה הרומנטית של וודי אלן "מנהטן" בתפקיד הנערה טרייסי איתה יוצא הסופר הגרוש אייזק דייוויס.
בשנת 1988 כיכבה בסרט "לגנוב את השמיים" שצולם בישראל ושלוש שנים אחר-כך שוב הייתה בישראל עבור צילומי סרט־הטלוויזיה "הצלה מייאוש" של רשת הטלוויזיה אן.בי.סי.
הופיעה לאחר מכן בדרמה הביוגרפית "סטאר 80" בתור נערת הפלייבוי הקנדית דורות'י סטראטן, בקומדיית הפשע של בלייק אדוארדס "שקיעה" ובסדרה "אמריקה" בתור השחקנית קימברלי באלרד שמנהלת מערכת יחסים עם סוכן הקג"ב אנדריי דניסוב (סם ניל).
המינגוויי שיחקה בחלק הרביעי והפחות מצליח בסדרת סרטי סופרמן אותו הפיקו מנחם גולן ויורם גלובוס בתור לייסי המתמנה להיות עורכת מגזין ה"דיילי פלאנט" על ידי אביה דייוויד וורפילד.
18 שנה לאחר שפרצה בתפקיד ראשי בסרטו חזרה המינגוויי לשתף פעולה עם וודי אלן בסרט "לפרק את הארי".
בשנת 2000 השתתפה במותחן הפוליטי "המועמדת" וב-2007 בסרט "ננקינג" המשחזר את טבח ננקינג בתפקיד המחנכת האמריקאית מיני ואטורין.
בשנת 2015 הופיעה הופעת קמע בסרט הביוגרפי "המינגוויי בקובה", אשר מבוסס על חיי סבה של מריאל, ארנסט המינגוויי.
פילמוגרפיה

ליפסטיק (1976)
מנהטן (1979)
רגע האמת (1982)
סטאר 80 (1983)
הבורא (1985)
העונה הרשעית (1985)
סופרמן 4: השאיפה לשלום (1987)
שקיעה (1988)
לגנוב את השמיים (1988)
חולם בהקיץ (1991)
ליפול מהחסד (1992)
ירח רע (1996)
לפרק את הארי (1997)
מפלצת הסקס (1999)
בת ראשונה (1999)
המועמדת (2000)
בושם (2001)
זוגות בהחלפה (2001)
בקו האש שלה (2006)
ננקינג (2007)
נערי הזהב (2008)
ההתאבדות שלי (2009)
מחנה גברים (2013)
לאפ דאנס (2014)
המינגוויי בקובה (2015)
חומת מקסיקו (2019)
On Sacred Ground‏(TBA)
פילמוגרפיה > טלוויזיה

אמריקה (1987)
Civil Wars‏ (1993-1991)
The Hidden Room‏ (1993)
סנטרל פארק וסט (1995)
Warning: Parental Advisory‏ (2002) - סרט טלוויזיה
הערות שוליים

↑  אורי קליין, הסופר שהקולנוע אהב: 50 שנה למותו של ארנסט המינגווי, באתר הארץ, 6 במאי 2011
↑  חיים הנדוורקר, לשחקנית סטייסי נלקין יש חשבון לא סגור עם וודי אלן. ובינתיים היא רוצה להציל לכם את הנישואים, באתר הארץ, 28 בינואר 2010
↑  ג. עיטור, מיוריאל המינגווי נוחתת, חדשות, 25 ביוני 1992
↑  מאיר שניצר, בשר לבן - "סטאר 80", תסריט ובימוי: בוב פוסי (לפי מאמר של תרזה קארפנטר בווילג' וויס), כל העיר, 15 ביוני 1984
| --- | --- |
בקרת זהויות :  NLI: 987007428746005171  PLWABN: 9810650213205606  BIBSYS: 8083694  BNE: XX1260783  BnF: cb14052779f (data)  CANTIC: a10953401  GND: 133220117  ISNI: 0000 0003 5618 8631  LCCN: n85376806  NKC: xx0158994  NTA: 073478156  SNAC: w6bq2vr4  SUDOC: 060854804  VIAF: 178999458   WorldCat (עם VIAF): 178999458
אנה אשו

אנה א. ג'ורג'ס אשו (באנגלית: Anna A. Georges Eshoo; נולדה ב-13 בדצמבר 1942) היא פוליטיקאית אמריקאית, שכיהנה כחברת בית הנבחרים של ארצות הברית מטעם מדינת קליפורניה בין השנים 1997–2025. בראשית דרכה ייצגה את מחוז הקונגרס ה-14 בשנים 1993–2013, בשנים 2013–2023 ייצגה את מחוז הקונגרס ה-18, ובשנתיים האחרונות לכהונתה ייצגה את מחוז הקונגרס ה-16. בתום כהונתה ייצגה, בין היתר, את הערים סאניווייל, פאלו אלטו, מאונטיין ויו, השוכנות בעמק הסיליקון. במשך עשרות שנים הייתה אחת משתי חברות הקונגרס היחידות ממוצא ארמני, לצד ג'קי ספיר. כמו כן, היא בעלת שורשים אשורים.
ביוגרפיה

אנה אשו נולדה בניו בריטיין שבקונטיקט, בת למשפחה בעלת שורשים ארמנים ואשורים. אמה נמלטה אל עיראק מארמניה, ובהמשך היגרה לארצות הברית. אביה, פרד ג'ורג', צורף ושען, היה במקור נוצרי סורי. בשנת 1960 השלימה אשו את לימודיה התיכוניים בתיכון המרכזי של ניו בריטיין, ומאוחר יותר עברה אל קליפורניה. ב-1975 קיבלה תואר ראשון ממכללת קנדה (Cañada College) השוכנת ברדווד סיטי. בשנים 1978–1982 הייתה יושבת ראש המפלגה הדמוקרטית במחוז סן מתייאו. כמו כן, במהלך שנות ה-80 של המאה ה-20 הייתה חברה בהנהלת הוועדה הדמוקרטית הלאומית.
בין השנים 1981–1982 הייתה אשו ראשת הסגל של ליאו מקארתי, יושב הראש של האספה המדינתית בקליפורניה. מתפקיד זה נבחרה במהלך 1982 למועצת המפקחים של מחוז סן מטייאו, תפקיד שמילאה עד 1992. יתרה מזאת, ב-1986 נבחרה לעמוד בראשות הנהלת המועצה. באמצע הקדנציה השנייה של אשו במועצת המפקחים של סן מטייאו, ההשיקה מסע בחירות אל בית הנבחרים של ארצות הברית במחוז הקונגרס ה-12 של קליפורניה. אמנם היא זכתה בבחירות המקדימות שהתקיימו במפלגה הדמוקרטית עם 43% מקולות הבוחרים, אך בבחירות הכלליות הפסידה לטום קמפבל, פרופסור למשפטים באוניברסיטת סטנפורד, בפער של כחמישה אחוזים.
בבחירות 1992 פרש קמפבל מבית הנבחרים האמריקאי לאחר שהחל להתמודד על מועמדות המפלגה הרפובליקנית אל הסנאט של ארצות הברית. אשו התמודדה בשנית על מועמדות מפלגתה לייצוג מחוז הקונגרס ה-12 וזכתה הן בבחירות המקדימות עם 40% מהקולות והן בבחירות הכלליות עם 57% מקולות הבוחרים כשגברה על המועמד הרפובליקני טום הונינג. ב-3 בינואר 1993 אשו הושבעה לתפקידה כחברת בית הנבחרים. בשנת 2003 נבחרה אשו על ידי עמיתיה הדמוקרטיים בקונגרס ה-108 כמצליפה כללית בסיעה, תפקיד אותו היא מאיישת גם בהווה. ב-30 בינואר 2008 הביעה אשו באורח רשמי את תמיכתה בהתמודדותו של הסנאטור ברק אובמה לנשיאות ארצות הברית. לצד חבר בית הנבחרים אד מרקי, הציגה אשו את "חוק שימור חופש המרשתת של 2009", שמיסד בחוק את נייטרליות הרשת.
לאחר בחירות 2014, לאחר מרוץ מר שהביא לידי ביטוי אי שביעות-רצון מהנהגת הסיעה הדמוקרטית בבית הנבחרים, שנחשב כמאבק שליטה בין סטני הוייר לננסי פלוסי, אשו איבדה את תואר "החבר הבכיר" בוועדת האנרגיה והמסחר לעמיתה פרנק פלון מניו ג'רזי. ב-16 ביולי 2018 הציגה אשו את "חוק ההיערכות למגפה וגורמי סיכון וקידום חדשנות" (PAHPA), לצד עמיתיה פאלון, גרג וולדן וסוזן ברוקס. פיגועי 11 בספטמבר ומתקפת האנתרקס שפקדו את ארצות הברית בראשית המאה ה-21 הביאו את אשו והסנאטור ריצ'רד בר מקרוליינה הצפונית להציג בשני בתי הקונגרס את חוק PAHPA, שתיאם את התגובות למקרי חירום בבריאות הציבור ופיתח אמצעי נגד רפואיים.
בנובמבר 2023 הודיעה כי לא תתמודד לכהונה נוספת בבחירות 2024.
חיים אישיים

אשו הייתה נשואה לעורך הדין, ג'ורג אשו ולזוג 2 ילדים.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  Lauren Irwin, Democratic Rep. Anna Eshoo to retire at end of term, The Hill, ‏2023-11-21 (באנגלית אמריקאית)
| --- | --- |
בקרת זהויות :  ISNI: 0000 0000 3683 2782  LCCN: n2004064463  SNAC: w6jb6z03  US Congress: E000215  VIAF: 73247411   WorldCat (עם VIAF): 73247411
חמרמורת

.
| --- | --- |

 תחום:  נוירולוגיה 
 גורם:  השפעות קצרות טווח של אלכוהול 
 סיווגים
 ICD-10:  G44.83, F10.0 
 
חמרמורת (אנגלית: Hangover, לעיתים קרובות מתועתק לעברית: האנגאובר) היא תופעה גופנית אשר עלולה להתרחש מספר שעות אחרי צריכה של אלכוהול או ללוקים במחלת תסמונת מבשלה עצמית.
תסמינים

חמרמורת הנגרמת מצריכת אלכוהול מאופיינת בדרך כלל בכמה תסמינים:
כאבי ראש, בחילות והקאות, עייפות, צמא, קושי בריכוז, תגובות מואטות, חרדות, עצבנות יתרה, רגישות גבוהה לאור ולרעש, נדודי שינה, הרגשת דכדוך בלתי פרופורציונלית, צרבת, או הרגשת נפיחות.
סיבות

הסיבות המלאות לחמרמורת לא ידועות במלואן. סיבה אחת היא שהחמרמורת נגרמת כתוצאה מהתייבשות שהיא התוצאה של סילוק האלכוהול מהגוף. האלכוהול מעודד יצירת שתן וכך מביא לאובדן ניכר של מים, דבר הגורם להתייבשות ולתסמינים המתוארים. ככל שכמות האלכוהול שנצרכה היא גדולה יותר, כך התסמינים חדים יותר וקשים יותר. ההתייבשות מצידה מביאה לירידה בנפח הנוזל במוח. סברה נוספת היא שריכוז גבוה של תוצרי פירוק אלכוהול שמקורם בכבד, הנגרם כתוצאה מפירוק כמות גדולה של אלכוהול הוא מהגורמים לחמרמורת.
התמודדות

ישנן מספר דרכים להקטין את עוצמת החמרמורת:
שתייה מרובה של מים (באופן קבוע, ולא במנות גדולות מדי בבת אחת)
אכילה של דברים קלים לעיכול
שינה
צריכת אלכוהול באמצעות משקאות דופמין
שונות בתסמינים בין אדם לאדם

תסמיני החמרמורת עשויים להיות שונים מאדם לאדם. כך, למשל, אנשים מסוימים עשויים לא לחוש בחמרמורת גם לאחר צריכת כמות גדולה של אלכוהול, ואנשים מסוימים עשויים לחוש אותה גם אחרי צריכת כמות קטנה. בנוסף - אנשים מסוימים עשויים לא להרגיש כאב ראש, ואילו אחרים לא ירגישו רגישות לאור ולרעש.
ראו גם

השתכרות
גארט גרייבס

גארט ניל גרייבס (באנגלית: Garret Neal Graves; נולד ב-31 בינואר 1972) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת לואיזיאנה. גרייבס, חבר המפלגה הרפובליקנית, ייצג מחוז קונגרס זה בבית הנבחרים בשנים 2015–2025. בתחום מחוז הקונגרס שאותו ייצג רוב שטחה של בירת המדינה, באטון רוז'.
ביוגרפיה

גארט גרייבס נולד בשלהי ינואר 1972, בנם של ג'ון וסינתיה (לבית סלימאן) גרייבס, זוג אמריקאי ממוצא לבנוני. אביו היה בעל חברת הנדסה. גרייבס למד באוניברסיטת אלבמה, באמריקן יוניברסיטי ובאוניברסיטת לואיזיאנה טק בין השנים 1990–1996.
גרייבס שימש במשך תשע שנים כעוזרו הפרלמנטרי של בילי טאוזין, חבר בית הנבחרים מטעם מחוז הקונגרס השלישי של לואיזיאנה. הוא היה גם עוזר חקיקתי בוועדת האנרגיה והמסחר של בית הנבחרים, שם היה טאוזין יושב הראש של הוועדה. ב-2005 היה לעזר בוועדת המסחר, המדע והתחבורה בסנאט של ארצות הברית, שם היה עוזרו של הסנאטור דייוויד ויטר. הוא היה מנהל המטה של ועדת המשנה לענייני שינויי אקלים והשלכותיהם. בסנאט הוא הוסיף לעבוד עבור ג'ון ברו, בן טיפוחיו של אדווין אדוארדס וקודמו של ויטר בסנאט. הוא שימש כעוזר חקיקתי ראשי בוועדת הסביבה והעבודות הציבוריות של הסנאט.
ב-2008 מונה גרייבס בידי מושל לואיזיאנה בובי ג'ינדאל לניהול רשות ההגנה והשיקום של חופי לואיזיאנה. בתפקיד זה הוא ניהל משא ומתן בשם המדינה עם בריטיש פטרוליום על דליפת הנפט במפרץ מקסיקו. ב-17 בפברואר 2014 התפטר גרייבס מתפקידו.
במרץ 2014 הודיע גרייבס על כוונתו להתמודד לבית הנבחרים של ארצות הברית מטעם מחוז הקונגרס השישי של לואיזיאנה במהלך בחירות 2014. זאת לאחר שנציג המחוז המכהן בבית הנבחרים, ביל קסידי, ניצח את הסנאטורית המודקרטית מרי לנדרו בבחירות לסנאט. בבחירות המקדימות הבלתי-מפלגתיות שנערכו לקראת הבחירות הכלליות, סיים מושל המדינה לשעבר אדווין אדוארדס, איש המפלגה הדמוקרטית, במקום הראשון עם 30 אחוז מקולות הבוחרים ואחריו גרייבס עם 27%. ב-6 בדצמבר 2014 ניצבו אדוארדס וגרייבס זה מול זה בבחירות חוזרות. בבחירות אלה ניצח גרייבס עם 62.4% מקולות הבוחרים ואחריו אדוארדס עם 37.6%.
הוא נבחר מחדש בבחירות 2016 ובבחירות 2018. באפריל 2017 התפרסם גרייבס לאור סכסוך פומבי עם המושל הדמוקרטי ג'ון בל אדוארדס בנוגע להוצאת הסיוע הפדרלי לקרבנות השיטפונות שפקדו את לואיזיאנה ב-2016. גרייבס, שהוזכר כמתמודד פוטנציאלי נגד אדוארדס בבחירות לתפקיד המושל ב-2019, טען שהוא שם פעמיו למען תושבי לואיזיאנה שנפגעו מהשיטפונות ולא בהכנת הקרקע לקראת התמודדות עתידית לתפקיד המושל. בקונגרס ה-116 של ארצות הברית היה החבר הבכיר בוועדת בית הנבחרים של ארצות הברית על משבר האקלים.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  Jindal coastal adviser Garret Graves resigns, effective Feb. 17, באתר NOLA.com‏, בפברואר 2014 (באנגלית)
↑  Former Jindal adviser running for Congress, מאורכב באתר Wayback Machine‏, 4 במרץ 2014 (באנגלית)
| --- | --- |
בקרת זהויות :  SNAC: w6r60gcf  US Congress: G000577
בובת כרוב

| --- | --- |

 כללי
 סוגה:  מותג 
 ארץ מקור:  ארצות הברית 
 
 www.cabbagepatchkids.com
 
בובות כרוב (באנגלית: Cabbage Patch Kids) הן סדרה של בובות בד עם ראשי פלסטיק שמיוצרים משנת 1982 ואילך על ידי מספר חברות לאורך השנים.
בובות כרוב היו מהצעצועים הפופולריים ביותר בשנות ה-80.
לבובות הכרוב פנים עגולות, גופם רך, ותווי פנים ייחודיים עם גומות חן ועיניים גדולות. כל בובה מגיעה עם שם ייחודי, תעודת לידה ותעודות אימוץ. הקונספט השיווקי הייחודי הזה גרם לכל בובה להרגיש מיוחדת וחיזק את הרעיון שהילד אימץ את הבובה.
ההצלחה של בובות הכרוב הובילה לכך שלאורך השנים פותחו גם מוצרים נלווים רבים למותג הכוללים בין היתר ספרים, סרטים מונפשים, ומגוון רחב של אביזרים לבובות.
היסטוריה > יצירה ופיתוח

חאווייר רוברטס, סטודנט לאמנות בן 21 בבית ספר המיסיונרי בצפון ג'ורג'יה, גילה את "הבובות התינוקות" של האמנית מרתה נלסון. הן הגיעו עם תעודת לידה ומסמכי אימוץ. בעזרתה של האמנית דבי מורהד הוא תפר ביד בובות שנקראו "האנשים הקטנים". רוברטס שינה את מראה הבובות, תעודת הלידה ומסמכי האימוץ של נלסון במידה מספקת כדי לקבל זכויות יוצרים, ואמר ללקוחות פוטנציאליים שהאנשים הקטנים שלו אינם למכירה; עם זאת, ניתן "לאמץ" אותם במחירים הנעים בין 60 ל-1,000 דולר.
"האנשים הקטנים" נמכרו תחילה בתערוכות אמנות ומלאכת יד, ולאחר מכן בבית החולים הכללי בייבלנד, בקליבלנד, ג'ורג'יה. זו הייתה מרפאה ישנה שרוברטס וחבריו הסבו לחנות צעצועים.
בשנת 1981, בשיא הצלחתו של רוברטס, פנה אליו המעצב וסוכן הרישוי של אטלנטה, רוג'ר ל. שלייפר בנוגע לרישוי "האנשים הקטנים". מכיוון שפישר פרייס החזיקה בשם "אנשים קטנים", השם שונה ל"בובות כרוב". מטרתו הייתה לבנות את מותג הילדים הראשון והגדול ביותר בשוק ההמוני בהיסטוריה. כדי למשוך יצרני בובות פוטנציאליים וליצור את עסקי הבידור והפרסום שחזה, שלייפר ושותפתו/אשתו כתבו את הסיפור "Legend of the Cabbage Patch Kids" ("אגדת ילדי הכרוב"). כדי להבין כיצד כרוב מיוחד הוליד את ילדי הכרוב, שלייפר המציא את "BunnyBees" ("דבורות ארנב") – יצורים דמויי דבורה המשתמשים באוזני הארנב שלהם כדי לעוף ולהאביק כרוב עם גבישים קסומים. מכיוון שרוברטס התעקש להיות דמות בסיפור, שלייפר יצר אותו כילד סקרן בן עשר שגילה את ילדי הכרוב על ידי מעקב אחר "דבורות הארנב" מאחורי מפל מים לתוך חלקת כרוב קסומה, שם הוא מצא את תינוקות הכרוב בגן מוזנח. רוברטס הצעיר מנסה להציל אותם על ידי מציאת הורים אוהבים שיאמצו אותם וישמרו עליהם.
בשנת 1982, צוות העיצוב של Coleco, בראשות מעצבת הבובות המפורסמת ג'ודי אלברט, המציא לראשונה בתעשייה: בובות כרוב בעלות ראש פלסטיק עם תווי פנים חמודים יותר, גוף רך יותר ופרופורציות רגילות של פעוט. היו אלה אותן בובות זולות יחסית (18 עד 28 דולר), ממותגות באריזות שעוצבו על ידי שלייפר ויוצרו במפעלי Coleco בסין, שזכו להצלחה מסחרית. Coleco ביטלה את כל הפרסומות שלה בניסיון לעמוד בביקוש - ושלחה כמות שיא של 3.2 מיליון בובות. מכירות הבובות בשנת 1984, יחד עם הסחורה הממותגת Cabbage Patch, הניבו מכירות קמעונאיות של 2 מיליארד דולר ברחבי צפון אמריקה, אירופה, יפן, אוסטרליה וניו זילנד.
המכירות של Coleco המשיכו לטפס עד 1986, ולאחר מכן צנחו ביותר מ-800 מיליון דולר עד 1988, השנה בה החברה פשטה רגל.
היסטוריה > הסברו

חברת הסברו לקחה על עצמה את הזכויות לייצור בובות כרוב בשנת 1988 לאחר שColeco הגישה בקשה לפשיטת רגל והמשיכה לייצר את הבובות עם גימיקים שונים, כולל בובות שניגנו בקאזו. כמה מקווי הבובות הפופולריים יותר שיצאו תחת השם Cabbage Patch Kids כללו את "Birthday Kids", "Splash 'n' Tan Kids" ו-"Pretty Crimp and Curl". הסברו החלה בהדרגה לייצר את הבובות לילדים צעירים יותר, מה שהוביל לבובות קטנות יותר ויותר.
היסטוריה > מאטל

בשנת 1994 רכשה חברת מאטל את זכויות הרישוי לבובות מחברת Original Appalachian Artworks. בובות הכרוב הראשונות שלהם הגיעו לחנויות בשנת 1995.
בובות הכרוב של מאטל לא היו מיוצרות רק מבד אלא היו עשויות גם מויניל, ולכן גם היו עמידות יותר מבובות הבד. הבובות של מאטל היו לרוב בגודל 14 אינץ' או פחות, ורוב הגרסאות כללו גימיק כלשהו, למשל כמה בובות שיחקו עם צעצועי מים, שחו, אכלו אוכל או צחצחו שיניים.
בין הסדרות של בובות הכרוב שהיו למאטל, ניתן למצוא את בובות הבד הבסיסיות שהגיעו עם תעודות לידה, את סדרת האולימפיאדה שיוצרה במקביל לאולימפיאדת 1996, ואת סדרת פיות הכרוב. כדי לחגוג את יום השנה ה-15 של הבובות, מאטל ייצרה סדרה של בובות נשיות בלבד עם תבניות פנים רפרודוקטיביות, לבושות בשמלות רפרודוקציה המזכירות את הקו המקורי וארוזות בקופסות בסגנון רטרו. אלה היו בגודל 16 אינץ ', אותה מידה של בובות הכרוב הראשונות של Coleco.
היסטוריה > טויס אר אס קידס

בשנת 2001, עם עצירת המכירות של מאטל, עובד שיווק לשעבר של Coleco, אל קאהן, רכש את זכויות הרישוי של Original Appalachian ומכר לקמעונאית טויס אר אס, בובות בגודל 20 אינץ' (50.8 ס"מ) ו-18 אינץ' (45.7 ס"מ), עם גוף מבד וראש מויניל. הן נארזו בעלי כרוב מקרטון.
היסטוריה > Play Along Toys

חברת Play Along Toys השיגו זכויות בלעדיות לייצור קו הבובות בשנת 2004, שוב תוך שימוש באריזה המקורית של שלייפר. החברה השיקה את קולקציית יובל ה-25 של בובות הכרוב, תוך שימוש בכמה מהדמויות המקוריות מהמהדורות הראשונות של Coleco.
היסטוריה > JAKKS Pacific

JAKKS Pacific רכשה את Play Along Toys וקיבלה את הרישיון לייצור של בובות הכרוב בשנת 2011. החברה הציגה סדרת בובות בגודל 14 אינץ' (35.6 ס"מ). בשנת 2013, Jakks Pacific הוציאו מהדורה חגיגית לציון 30 שנה לבובות הכרוב.
היסטוריה > Wicked Cool Toys

חברת Wicked Cool Toys היא בעלת הרישיון של בובות הכרוב נכון לשנת 2015. החברה הוציאה תוספות חדשות כמו Little Sprouts, סדרת בובות אספנות זעירות, בגובה 1.5 אינץ' בלבד, וכן את הסדרה Adoptimals של חיות מחמד בגודל 8 אינץ' שכל בובת כרוב יכולה לאמץ לעצמה.
היסטוריה > חבורת הזבל

"חבורת הזבל" (באנגלית: Garbage Pail Kids) היא סדרת קלפים להחלפה שהופקה על ידי חברת The Topps Company באמצע שנות ה-80, אשר הכילה איורים סאטיריים וגרוטסקיים שהיו פארודיה על בובות הכרוב הפופולריות באותה עת.
חברת Original Appalachian Artworks, שהיא החברה המקורית שיצרה את בובות הכרוב, הגישה בעבר תביעה בגין 30 מיליון דולר נגד חברת Topps(אנ') האמריקנית, אשר הייתה זו שהפיקה את סדרת הקלפים להחלפה הגרוטסקיים "חבורת הזבל" שהיוו פארודיה על בובות ה-Cabbage Patch Kids, בגין הפרת זכויות יוצרים. כחלק מההסדר מחוץ לכותלי בית המשפט, חברת Topps הסכימה לשנות את המראה של ילדי חבורת הזבל כך שהם לא יראו דומים לבובות הכרוב ולשנות את העיצוב של הלוגו. כמו כן, חברת Topps שילמה להם פיצויים בגין 7 מיליון דולרים אך שמרה על הזכות להמשיך להפיק את קלפי חבורת הזבל. לקראת סוף שנות השמונים היקף המכירות של הקלפים בעיצוב המחודש דעך באופן משמעותי, ובעקבות כך לבסוף הוחלט להפסיק את המשך היצור של קלפי הסדרה.
ראו גם

חבורת הזבל
להלהלופסי
דגדג-אותי אלמו
הערות שוליים

↑  Blotcher, Jay (ביוני 1988). "The Warhol account". Surface | Syracuse University Magazine. June 1988: 5–11. {{cite journal}}:  (עזרה)
↑  "Cabbage Patch Doll Maker Is Bankrupt". Los Angeles Times. 1988-07-12. נבדק ב-2013-11-12.
↑  Service, New York Times News (1995-11-26). "MATTEL HOPES CABBAGE KIDS GET NEW START". Chicago Tribune (באנגלית אמריקאית). נבדק ב-2024-03-12.
↑  "Play Along set to relaunch fresh crop of Cabbage Patch Kids - Aug. 16, 2004". money.cnn.com. נבדק ב-2024-03-12.
↑  Callan, Patrick (2015-02-10). "Archive » Wicked Cool Toys adopts Cabbage Patch Kids". Kidscreen. נבדק ב-2016-03-19.
↑  DeMott, John S.; Bureaus, Other; Byrnes, Rosemary (1984-12-10). "Booming Sales in Toyland". Time. נבדק ב-2010-03-03.
↑  "TOYS: Trouble in the Cabbage Patch". Time. 1988-05-16. נבדק ב-2010-03-03.
↑  Deborah Morehead Obituary - 2023 - The Standard Cremation & Funeral Center"., www.tributearchive.com, ‏June 28, 2024
1 2  Cleveland's Cabbage Patch Kids turn 25, accessnorthga.com, ‏December 5, 2014
↑  Our History, Babyland General Hospital, ‏February 22, 2008
↑  he-cabbage-patch-kids-twisted-history, youtube, ‏April 2015
↑  Hays, Constance L., Judith Albert, 59 toy designer, whose doll led to buyer frenzy, The New York Times, ‏June 28, 2024
↑  Cabbage Patch Doll Maker Is Bankrupt, L.A. Times Archives, ‏July 12, 1988
↑  MATTEL HOPES CABBAGE KIDS GET NEW START, The Chicago Tribune, ‏August 19, 2021
↑  Adoptimals: The newest residents in the Cabbage Patch, Boston Herald, ‏March 12, 2024
↑  "Copyrights: Trouble in the Garbage Pail". Time. 1986-03-17. אורכב מ-המקור ב-21 בדצמבר 2008. נבדק ב-2010-03-03. {{cite journal}}:  (עזרה)
↑  "AROUND THE NATION; Judge Rules in Case Of Garbage Pail Kids". The New York Times. 1986-08-30. נבדק ב-2010-08-07.